บลจ.กสิกรแจกตั๋วหนังฟรีลูกค้าLTF/RMF
บลจ. กสิกรไทย เอาใจลูกค้ากองทุน LTF/RMF และผู้ใช้บริการออนไลน์ แจก 5,000 ที่นั่งชมหนังฟอร์มยักษ์
2 ต.ค. 2557

บลจ. กสิกรไทย เอาใจลูกค้ากองทุน LTF/RMF และผู้ใช้บริการออนไลน์ แจก 5,000 ที่นั่งชมหนังฟอร์มยักษ์ 
น.ส.ยุพาวดี ตู้จินดา รองกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บลจ.กสิกรไทย เตรียมจัดกิจกรรม “ดูหนังฟรีกับ KA Fun Fun(d) 2014” ต่อเนื่อง สำหรับลูกค้ากองทุน LTF/RMF และลูกค้าที่ใช้บริการ K-Cyber Invest  เพื่อเป็นการตอบแทนความไว้วางใจในการลงทุนกับกองทุนรวมกสิกรไทย รวมถึงการลงทุนผ่านช่องทางอินเทอร์เน็ตของบริษัท โดยจะมอบบัตรชมภาพยนตร์เรื่อง “Dracula Untold” สุดยอดภาพยนตร์แอ็คชั่นผจญภัยแห่งปี ซึ่งลูกค้าจะได้ลุ้นรับสิทธิ์ชมภาพยนตร์จำนวน 2,500 ท่าน (1 ท่านได้รับบัตรฟรี 2 ที่นั่ง) 
สำหรับลูกค้ากองทุน LTF/RMF และลูกค้าที่ใช้บริการ K-Cyber Invest ที่สนใจสามารถลงทะเบียนผ่านทาง www.kasikornasset.com เพื่อลุ้นรับสิทธิพิเศษดังกล่าวได้  ตั้งแต่วันที่ 6-8 ต.ค.นี้ และจะประกาศรายชื่อผู้ได้สิทธิ์ชมภาพยนตร์ ภายในวันที่ 13 ต.ค.2557 ผ่านทางเว็บไซต์ของบลจ.กสิกรไทย
ทั้งนี้ กิจกรรมดังกล่าวจัดต่อเนื่อง ล่าสุดเดือนก.ค.ที่ได้มอบบัตรชมภาพยนตร์เรื่อง “Guardians of the Galaxy” ซึ่งได้รับการตอบรับเป็นอย่างดี โดยมียอดผู้ลงทะเบียนเข้ามาร่วมสนุกกว่า 5,000 ท่าน โดยลูกค้าที่พลาดร่วมกิจกรรมสามารถติดตามความเคลื่อนไหวเกี่ยวกับการจัดกิจกรรมดูหนังฟรีในครั้งต่อไป ทางเว็บไซต์ของบริษัท